**Vuokralaskut e-laskuna tai suoramaksuna**

Hyvä vuokralainen! Vuokralaskut on mahdollista saada suoraan omaan verkkopankkiin e-laskuna tai lähtemään tililtä automaattisesti suoramaksuna.

Suosittelemme lämpimästi e-laskun käyttöönottoa, sillä

* Laskujen vastaanotto on mahdollista ajasta ja paikasta riippumatta
* Automaattisen maksamisen avulla e-lasku toimii kuten suoraveloitus.
* e-laskun hiilijalanjälki on vain kolmannes paperilaskun hiilijalanjäljestä!

**E-laskun käyttöönotto**

* **E-laskutilauksen saatte tehtyä omassa verkkopankissanne. Laskuttajatiedoksi haetaan ”Retta Isännöinnin kohteet”.** Syöttäkää yksilöintitiedoksi vuokralaskussa oleva **viitenumero** ilman välilyöntejä.
* Ilmoitattehan vuokravalvontaan (tiedot laskuilla ja alla), mikäli saatte asumistukea, joka maksetaan suoraan vuokranantajalle, niin se voidaan huomioida automaattisesti e-laskulla ja saatte omavastuunne suuruisen laskun.
* E-laskutilaus, joka on aktivoitu ennen kuukauden puolta väliä, astuu voimaan aktivoinnista seuraavan kuukauden vuokraan. Esimerkki:
  + Aktivointi tehty kuluvan tammikuun 1.-15.päivän välisenä aikana -> saat helmikuun laskun jo e-laskuna
  + Aktivointi tehty tammikuun 16.-31 päivän välisenä aikana -> helmikuun vuokra tulee vielä maksaa paperilaskulla, ensimmäinen e-lasku tulee maaliskuussa.

**Suoramaksupalvelun käyttöönotto**

* **Suoramaksupalvelun saatte käyttöönne tekemällä sopimuksen pankkinne kanssa.** Pankissa asioidessanne varmistattehan yhdessä virkailijan kanssa, että laskuttajatiedoksi tulee **Retta Isännöinnin kohteet.** Syöttäkää yksilöintitiedoksi vuokralaskussa oleva **viitenumero** ilman välilyöntejä.
* Ilmoitattehan vuokravalvontaan (tiedot laskuilla ja alla), mikäli saatte asumistukea, joka maksetaan suoraan vuokranantajalle, niin se tulee huomioiduksi suoramaksulla ja veloitus tapahtuu omavastuunne suuruisena.
* Suoramaksusopimus, joka on aktivoitu ennen kuukauden puolta väliä, astuu voimaan aktivoinnista seuraavan kuukauden vuokraan. Esimerkki:
  + Aktivointi tehty kuluvan tammikuun 1.-15.päivän välisenä aikana -> helmikuun vuokra veloittuu suoramaksuna.
  + Aktivointi tehty tammikuun 16.-31 päivän välisenä aikana -> helmikuun vuokra tulee vielä maksaa paperilaskulla. Maaliskuu on ensimmäinen kuukausi, joka veloittuu suoramaksuna.